Tobias Grahn

Tobias Grahn (født 5. mars 1980 i Karlskrona) er en svensk tidligere fotballspiller.

Klubbkarriere 
Grahn, som var Vålerengaspiller fram til 2003, returnerte til Sverige i august 2003, hvor han signerte for Malmö FF. Grahn spilte 21 kamper og scoret tre mål for klubben, men falt ut av førstelaget etter en tid. Han forlot klubben til fordel for danske AGF Aarhus. Grahn hadde en god periode i klubben, hvor han i første sesongen scoret åtte mål og sto for 13 målgivende pasninger på 22 spilte seriekamper. Etter 47 kamper over to sesonger, ble Grahn lånt ut til Odense BK for 2006/07-sesongen. Grahn scoret seks mål på 15 kamper, og bidro til klubbens avansement til gruppespillet i UEFA-cupen. Grahn begynte å vekke interesse i større ligaer, og gikk til Gimnàstic, hvor han scoret i sin første La Liga-kamp 18. februar 2007. I sin periode i Gimnàstic spilte Grahn ni kamper og scoret to mål, men hadde skadeproblemer under sitt opphold i klubben. Etter sesongen rykket Gimnàstic rykket ned, og Grahn ble lånt ut til tyske Hertha BSC Berlin.

I januar 2009 vendte Grahn tilbake til dansk fotball, da han signerte en kontrakt på tre år med Randers FC. I kontraktstiden prøvespilte Grahn for 1. FC Union Berlin, men gikk til svenske Mjällby AIF i forkant av 2010-sesongen. i løpet av de kommende to sesongene ble Grahn en profilert spiller i klubben, og spilte femti kamper, men var også involvert i konflikter og kontroverser.

Januar 2012 kunne svenske TV4 melde om at Grahn var nær en overgang til New York Red Bulls i Major League Soccer. Han ble også observert i nærheten av sin gamle treningsbane i Malmö, hvor han skal ha trent i sin egen gamle Malmö FF-trøye. I februar 2012 ble det imidlertid kjent at Grahn ville gå til Örebro SK. Etter en skuffende sesong hvor klubben rykket ned, kom Grahn til enighet med klubben, som løste han fra kontrakten. Til media fortalte han at hans ambisjoner «harmonerer ikke med Superettan».

Grahn spilte i 2013 for danske Brønshøj.

Landslagskarriere 
Grahn spilte sin første U-21-landskamp for Sverige i 2001. Første kamp for A-laget ble spilt i januar 2001, i et 0-0-oppgjør mot Færøyene.

Referanser

Eksterne lenker 
 

Svenske fotballspillere
Fotballspillere for Östers IF
Fotballspillere for Lyngby BK
Fotballspillere for Odense BK
Fotballspillere for Aarhus GF
Fotballspillere for Gimnàstic de Tarragona
Fotballspillere for Hertha BSC Berlin
Fotballspillere for SC Beira-Mar
Fotballspillere for Randers FC
Fotballspillere for Malmö FF
Fotballspillere for Mjällby AIF
Fotballspillere for Vålerenga Fotball
Fotballspillere for Brønshøj BK
Personer fra Karlskrona
Fødsler i 1980